Алла Пугачова
Алла Борисовна Пугачова () е съветска и руска поп певица, композиторка и киноактриса.

Биография 
Алла Пугачова е родена на 15 април 1949 г. През 1969 г. Пугачова завършва хорово дирижиране в музикалното училище „Иполитов-Иванов“ в Москва, а през 1981 г. – естрадна режисура в ГИТИС.

През 1966 – 1967 г. е включена в състава на агитационната бригада на младежкото радио. През 1967 г. започва работа като корепетитор в Държавното училище за цирково и поп изкуство.

В периода от 1971 до 1972 г. Пугачова е солистка на „Олег Лундстрен биг бенд“, а по-късно на „Веселите момчета“ (от 1973 г.).

През 1974 г. Пугачова печели трета награда на Всесъюзния конкурс за естрадни артисти. Истинско признание за певческия си талант Алла Пугачова получава на фестивала „Златният Орфей“ през 1975 г., когато получава Голямата награда с песента „Арлекино“ на Емил Димитров.

През втората половина на 70-те и началото на 80-те години Пугачова се превръща в най-голямата звезда на руската поп музика, а известността ѝ надхвърля границите на родината ѝ. Тя печели Голямата награда на фестивала в Сопот, Полша (1978 г.), златни плочи от Финландия и MIDEM в Кан, изнася рецитал в зала „Олимпия“ в Париж (1982 г.), има представяне на фестивала „Сан Ремо“ (Италия), участва в откриването на културния център на СССР във Виена, получава награда на Световния съвет за мир, участва в благотворителни концерти във Финландия и др.

Телевизията заснема и излъчва биографичните филми „Театърът на Алла Пугачова“ (1978 г.), „У Алла“ (1979 г.), „Монолози на певицата“ (1981 г.) и много други, включително и чуждестранни. Заедно с това Пугачова е автор, участник или водещ на десетки телевизионни и концертни програми. Нейните концерти са първите тип „шоу“ и се радват на голям публичен интерес. В родината си Пугачова е удостоена с много държавни отличия, включително и със званието „Народен артист“.

Алла Пугачова се изявява успешно като актриса и композитор. Участва във филмите „Жената, която пее“ (1977 г.), „Дойдох и говоря“ (1986 г.). В първия филм тя е и автор на музиката под псевдонима Борис Горбонос.

От първия си брак има дъщеря Кристина Орбакайте. Пугачова е омъжена от 1994 до 2005 г. за руската поп звезда Филип Киркоров (син на българин от арменски произход и рускиня). Въпреки проблемите, Пугачова продължава богатата си творческа кариера с нови проекти („Фабрика за звезди“).

Дискография 

 1977 – „Зеркало души“
 1979 – „Арлекино и другие“
 1979 – „Поднимись над суетой!“
 1980 – „То ли ещё будет...“
 1982 – „Как тревожен этот путь“
 1985 – „Ах, как хочется жить“ 
 1985 – „Watch Out“ / „Алла Пугачёва в Стокгольме“
 1986 – „...Счастья в личной жизни!“
 1987 – „Пришла и говорю“
 1988 – „Песни вместо писем“ (с Удо Линденбергер)
 1990 – „Алла“
 1995 – „Не делайте мне больно, господа“
 1998 – „Да!“
 2001 – „Речной трамвайчик“
 2002 – „А был ли мальчик?“ (с Любаша)
 2003 – „Живи спокойно, страна!“
 2008 – „Приглашение на закат“

Турнета и самостоятелни концерти 
Самостоятелни концерти
 1998 г. – „Избранное“
 1985 г. – „Алла Пугачёва представляет...“
 1988 – 2012 г. – „Рождественские встречи“
 2009 г. – „Сны о любви“, Държавен кремълски дворец

Самостоятелно турне
 1979 – 1980 г. – „Женщина, которая поёт“
 1981 – 1983 г. – „Монологи певицы“
 1984 – 1985 г. – „Пришла и говорю“
 1992 – 1993 г. – „Поёт Алла Пугачёва“
 1998 г. – „Да!“
 1998 – 1999 г. – „Избранное“
 2001 – 2007 – „Мы приехали“
 2009 – 2010 – „Сны о любви“

Концерти зад граница: България, САЩ, Германия, Израел, Казахстан, Армения, Украйна, Канада и др.

Музикални изяви

Участия в концерти

Участия в телевизионни и празнични музикални програми

Източници 
 Люди.Ру: Алла Борисовна Пугачева
 Агенция Фокус от 15 април 2006 г.

Външни препратки 

  Официален сайт на Алла Пугачова 
  Дискография на Алла Пугачова
   Фен клуб на Алла Пугачова (английски и руски език)
  Руски фен сайт на Алла Пугачова 
  Алла Пугачова на сайта „Кино-Театр.ру“

Руски певици
Съветски певици
Руски поп певци
Руски актьори и актриси
Съветски актьори и актриси
Руски телевизионни водещи
Руски музикални продуценти
Руски предприемачи
Посланици на добра воля
Народни артисти на СССР
Почетни граждани в Русия
Родени в Москва